NaiveNeuron/SloPal huggingface dataset:
Laššáková, Jana, podpredsedníčka NR SR (2015-09-24):
Ďakujem pekne, pán minister. V poradí tretiu otázku položil pán poslanec Viliam Novotný podpredsedovi vlády a ministrovi financií Slovenskej republiky Petrovi Kažimírovi, ktorý je na zahraničnej pracovnej ceste v USA, ktorého zastupuje Vazil Hudák, a otázka znie: „Vážený pán podpredseda vlády a minister, kto bude vymáhať pohľadávky z reštrukturalizácie spoločnosti Váhostav-SK prostredníctvom Slovenskej reštrukturalizačnej, s. r. o.?“ Poprosím vás o odpoveď, pán minister, ako aj oznámenie ukončenia odpovede. Nech sa páči, máte slovo.
Mičovský, Ján, poslanec NR SR (2014-12-09):
Ďakujem za slovo, vážená pani podpredsedníčka. Ďakujem aj vám, pán podpredseda, že ste vystúpili. Som rád, že som vás teda, ako ste sami povedali, k tomu vyprovokoval a som aj rád, že ste teda potvrdili, že čestnosť je skutočne ten leitmotív, ktorý nás tu musí v tomto priestore, v tejto sieni spájať bez ohľadu na to, že tu vedieme politický zápas, ktorý má jednoducho svoje pravidlá. Ale tá čestnosť je teda nad tým. A v tejto súvislosti len jedna otázka. Teda, ak som hovoril o tom, že existujú zákony, ktoré budú niekedy lepšie, niekedy horšie, ale nikdy nie dokonalé, súhlasíte, vážený pán podpredseda Číž s tým, že ak teda budeme mať zákon, ktorý zrejme nebude dokonalý, ale keď zistíme, že niekto z nás, z tej 150-tky zjavne urobil niečo, čo teda nie je čestné, možno to nebude úplne proti zákonu, ale čo nie je zjavne čestné, aby sme my, a teraz nehovorím vľavo, vpravo, v strede, ale aby sme sto päťdesiati povedali, že pán kolega, bol si nečestný a nemôžeš tu medzi nami ďalej pôsobiť? Nebudeme mať na to zákonnú páku. Ale viete, keď 149 ľudí komusi naznačí, že sem nepatrí, verte tomu, že aj bez zákona odíde. Ďakujem.
Laššáková, Jana, podpredsedníčka NR SR (2013-10-22):
Na vystúpenie pána poslanca s faktickými poznámkami páni poslanci Huba, Hudacký, Vašečka, Sulík. Končím možnosť prihlásiť sa s faktickými poznámkami. Nech sa páči, pán predseda výboru Huba.
Pellegrini, Peter, podpredseda NR SR (2020-09-24):
Ďakujem veľmi pekne. Otváram všeobecnú rozpravu. Konštatujem, že som dostal jednu písomnú prihlášku do rozpravy, za klub strany SMER je prihlásený pán Ľubomír Petrák. Chcem len pred tým, ako pán poslanec vystúpi, povedať, že z tých všetkých bodov, okrem dvoch, ako je hazard, interrupcie a všetky iba správy osobitných kontrolných, ktoré budeme preberať zajtra, je toto dnes šanca možno do devätnástej prerokovať so všetkým, ale samozrejme budeme rešpektovať, ak to vaše vystúpenie bude mať plných 30 minút. Potom budeme o tom pravdepodobne rokovať niekedy budúci týždeň a sa preruší celá tá atmosféra rozpravy. Ale nech sa páči, pán poslanec.
P. Hrušovský, predseda NR SR: (2003-10-21):
(Hlasovanie.) 146 prítomných, 68 za, 65 proti, 13 sa zdržalo. Neschválili sme návrh. J. Hurban, poslanec: Ďalej budeme hlasovať o pozmeňujúcom návrhu, ktorý som predniesol ja v mene skupiny poslancov.
Hrušovský, Pavol, predseda NR SR (2011-10-21):
Hlasujeme. (Hlasovanie.) 147 prítomných, 79 za návrh, 64 proti, 3 sa zdržali, 1 nehlasoval. Návrh sme schválili. Poprosím pána poslanca Poliačika, aby z poverenia výboru pre školstvo, vedu, vzdelávanie, mládež a šport Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o pedagogických zamestnancoch a odborných zamestnancoch (tlač 473). Pán poslanec. (Rokovanie o vládnom návrhu zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov , tlač 473.)
Laššáková, Jana, podpredsedníčka NR SR (2013-03-13):
Nech sa páči, pán poslanec Kuffa s reakciou.
Sulík, Richard, predseda NR SR (2011-05-19):
Pani poslankyňa Rošková.
P. Hrušovský, podpredseda NR SR: (2002-01-30):
J. Prokeš, poslanec: Vážený pán predsedajúci, vážení kolegovia, poslankyne, poslanci, vážený pán predkladateľ, vážený spoločný spravodajca, troška ma mrzí, že pri tomto návrhu, aj keď je zdanlivo jediný, vlastne zdanlivo je jednoduchý, nie je prítomný pán minister pôdohospodárstva. A to z jednoduchého dôvodu - je to jeden z prvých návrhov, jedna z prvých lastovičiek, keď sa takpovediac politická deklarácia pretavuje do konkrétnej podoby a prináša naozaj povzbudenie, alebo ak to môžem povedať inak, úľavu v zaťažení v oblasti poľnohospodárstva. Plne si všetci uvedomujeme, že v rámci transformácie nášho poľnohospodárstva , ale i celej našej spoločnosti a v našom integračnom úsilí smerom do Európskej únie a teraz nie je dôležité, či budeme členmi Európskej únie, alebo nie, ale v otázke konkurencieschopnosti a vyváženia trhu s potravinami a poľnohospodárskymi produktmi je nesmierne dôležité, najmä v tomto prechodnom období pri transformácii poľnohospodárstva vytvoriť také podmienky, aby sa poľnohospodárstvo dokázalo rentabilne rozvíjať. Pretože poľnohospodárstvo samo osebe, pán poslanec Mikloško, nie je len otázkou produkcie potravín, ale je jedným z nástrojov krajinotvorby a udržania kultúrnosti krajiny. Preto sa prihováram za podporu predloženého návrhu... (Ruch v sále.)
Kollár, Boris, predseda NR SR (2022-02-22):
Na reakciu, prepáčte. Nech sa páči.
Richter, Ján, minister práce, sociálnych vecí a rodiny SR (2012-10-24):
Ďakujem pekne, pani podpredsedníčka za slovo. Vážené panie poslankyne, páni poslanci, veľmi stručne. Po prvé, dovoľte, aby som poďakoval tým, ktorí vystúpili, podporili návrh. Sme v prvom čítaní, kde je všeobecná rozprava. To znamená, podrobne som si poznačil niektoré návrhy, pripomienky, ktoré tu zazneli. Každopádne sa s nimi budeme zaoberať jednak na výboroch a reálne predpokladám, že zhodnotíme tie návrhy predtým, než prejde novela zákona do druhého, respektíve tretieho čítania. Každopádne chcem povedať, že predkladáme dve novely, možnože aj jeden úplne nový zákon v dvoch rôznych časových obdobiach. V tomto období máme záujem riešiť operatívu, to, čo priniesol život, aplikačná prax, to, čo priniesli iné zákony, ktoré sa bezprostredne dotýkajú hmotnej núdze. No a budúci rok máme záujem sa popasovať s ďaleko zložitejšou veľkou novelou, alebo s novým zákonom, ktorý by reagoval na mnohé veci, ktoré sa týkajú zmien, ktoré nastali v tejto problematike. Každopádne, ak ponúkame v tomto prípade takých päť základných princípov, prečo ponúkame tento návrh zákona, si myslím, že nebudú platiť len pre malú novelu, ale sa budú v značnej miere dotýkať aj tej veľkej novely alebo toho nového zákona. Adresnejšie poskytovanie dávky v hmotnej núdzi ako prvá priorita. Za ďalšie, zníženie administratívy a náročnosti pri poskytovaní jednotlivých dávok. A po tretie, je to obmedzenie zneužívania právomoci, to by som podčiarkol štyrikrát. No a samozrejmá vec, že reagujeme na nové zákony tak, ako som to naznačil, či už je to striedavá starostlivosť, prípadne zákon o dobrovoľníctve. No a realizujeme veci, ktoré sa týkajú aplikačnej praxe, a samozrejmá vec riešime aj 544-ku o dotáciách. Na konkrétnu otázku pána poslanca Mihála, je tam rozpočtovaných 1,7 mil. eur, čo myslím, že dáva reálny predpoklad pre to, aby rozšírenie tých právomocí mohlo nájsť úrodnú pôdu aj u ďalších subjektov, ktorých sa tie dotácie budú týkať. Toľko. Chcem ešte raz poďakovať a samozrejmá vec, že chcem vás požiadať o podporu posunutia tohto návrhu zákona do druhého čítania. Ďakujem pekne.
P. Paška, predseda NR SR: (2008-09-11):
(Hlasovanie.) 139 prítomných, 81 za, 56 sa zdržalo, 2 nehlasovali. Návrh sme postúpili do druhého čítania.
Sólymos, László, podpredseda vlády a minister životného prostredia SR (2018-10-16):
Ďakujem pekne. Vážený pán predsedajúci Národnej rady, vážené panie poslankyne, vážení páni poslanci, predmetom vládneho návrhu zákona je viacero zmien v oblasti preukazovania pôvodu a spôsobu nadobudnutia vedenia evidencie nezameniteľného označovania exemplárov či preplácanie DNA testov, ktorých potrebu ukázala aplikačná prax. Návrh novely prináša zjednodušenie vykonávania až upustenie od viacerých povinností vo vzťahu k držiteľom exemplárov, čo pre nich predstavuje zníženie administratívnej záťaže. Cieľom vládneho návrhu zákona je zároveň zabezpečenie plnenia povinností definované v čl. 26 ods. 9 a 10 nariadenia Európskej komisie č. 865/2006, ktorým sa ustanovujú podrobné pravidlá týkajúce sa vykonávania nariadenia Rady č. 338/1997. Návrh novely taktiež zabezpečuje plnenie povinností vyplývajúcich z rozhodnutia prijatého na 17. Konferencii členských štátov Dohovoru CITES. Práve toto rozhodnutie nás zaväzuje k prijatiu opatrení zabezpečujúcich adekvátny manažment zariadení odchovajúcich, odchovávajúcich exempláre vybraných druhov mačkovitých šeliem v zajatí, najmä vo vzťahu k vhodnému nakladaniu s neživými exemplármi s ohľadom na zabránenie nezákonného obchodu s nimi. Článok 2 návrhu novely je zameraný na riešenie problému správy hendikepovaných exemplárov chránených živočíchov najmä v súvislosti s umožnením využitia trvale hendikepovaných exemplárov na napríklad environmentálnu výchovu. Zjednodušuje sa tiež nakladanie s hendikepovanými exemplármi, ktoré budú po určitom čase vypustené do voľnej prírody. Vážený pán predsedajúci, vážené panie poslanci, vážení páni poslanci, verím, že navrhovaný vládny návrh zákona schválite. Ďakujem pekne.
Grendel, Gábor, podpredseda NR SR (2023-05-05):
Pán poslanec Marián Viskupič.
Chren, Martin, poslanec NR SR (2014-11-10):
Ďakujem veľmi pekne. Martin, najprv mi dovoľ prejaviť úctu k tomu, ako dobre dokážeš hovoriť aj napriek tomu, aká je nočná hodina. Tú úctu si zaslúžia aj tie štyri kolegyne zo strany SMER, ktoré tu držia stráž celú noc, naozaj, aj s pánom poslancom Kérym, ten tu tiež teda sedí. Ale predsa len dámy si zaslúžia väčší prejav úcty. Z tvojho prejavu, čo ma zaujalo, je aj tá narážka na to, čo sa povráva v kuloároch, na ten rozpor medzi nejakým Kaliňákovým a Paškovým krídlom. No jeden náznak by sa tam možno dal nájsť. Ja som veľmi pozorne počúval prejav pána ministra Kaliňáka. A nejde o to, čo povedal, ale ide o to, čo nepovedal. Nepočul som jediné slovíčko, že by sa zastal v tom prejave svojho kolegu pána Pašku, čiže asi skôr musíme nejaké dôkazy hľadať tu medzi riadkami. Ďalšia vec dôležitá podľa mňa, o ktorej si hovoril, je práve ten taký optimizmus. Napriek tomu, aká ponurá je dnes atmosféra, napriek tomu, ako rokujeme pod rúškom tmy, mali by sme sa naozaj pristaviť aj pri tom, čo je dobré, pristaviť pri tých hrdinoch, ktorí sa neboja postaviť zlu a ktorí sa neboja bojovať za správnu vec a možno urobiť z tejto noci nie noc dlhých nožov, ale noc práve takýchto hrdinov, noc ľudí, ktorí sa zaslúžia našu úctu, noc tých lekárov, tých mnohých úradníkov a tých ďalších bielych vrán, čo si zaslúžia vedieť, že sú tu ľudia, ktorí sú ochotní sa za nich postaviť. A to vnímam ako veľmi dôležité.
B. Bugár, podpredseda NR SR: (2001-11-29):
Ďalšiu otázku, v poradí siedmu položil pán poslanec Bohunický pánu ministrovi vnútra Ivanovi Šimkovi: „Ako zabezpečíte, aby príjem za osvedčovanie listín a podpisov na listinách podľa vládneho návrhu zákona bol príjmom obce, a nie štátu?“ Na túto otázku, samozrejme, ste už dostali odpoveď. Ďalšiu otázku, ôsmu v poradí položila pani poslankyňa Halušková pánu ministrovi zdravotníctva Romanovi Kováčovi: „Vážený pán minister, sľúbili ste, že lieky pre deti s cystickou fibrózou sa preradia do kategórie, kde rodičia nebudú musieť doplácať. Zdravotný stav týchto detí môže byť ohrozený aj tým, že rodičia nebudú mať finančné prostriedky na úhradu. Odkedy môžu rodičia rátať so zmenou kategorizácie?“ Nech sa páči, pán minister. R. Kováč, minister zdravotníctva SR: Vážená pani poslankyňa, cystická fibróza je vrodené progresívne ochorenie, ktoré má množstvo komplikácií. Liečba týchto komplikácií je skôr symptomatologická, čiže zmierňuje aktuálny stav dieťaťa. Celkový počet detí s cystickou fibrózou je okolo 200, ale paleta používaných liekov je veľmi široká. Tieto lieky sa používajú aj z iných indikácií, nielen z indikácie cystická fibróza. Súčasný systém úhrad zo zdravotného poistenia neumožňuje také plošné riešenie, to znamená, urobiť výnimku z hradenia len pre niektorú kategóriu diagnóz. O tieto riešenia sa usiluje Klub rodičov detí s cystickou fibrózou. Úhrada mnohých bežne používaných liekov u týchto detí je hlboko pod stanovenou maximálnou cenou. Administratívne riešenie požiadavky by vlastne ohrozilo systém, tak ako je postavená kategorizácia, pretože by sme museli plošne znížiť úhrady a tie by, samozrejme, boli platné aj pre všetky ostatné diagnózy, nielen pre deti s cystickou fibrózou. Preto pre tieto deti sme navrhli a je prijaté iné riešenie, a síce tým riešením je žiadosť na individuálne výnimky pre podávané lieky priamo v poisťovni pacienta. Poisťovňa má právo rozhodnúť o odpustení tohto doplatku alebo zaplatení v plnej výške úhrady. Solidarita vo vzájomnom zdravotnom poistení ide do výšky úhrady zo zdravotného poistenia. V prípade sociálnej núdze, samozrejme, je tu aj priestor pre celú oblasť sociálnej starostlivosti. Teda ak by som to mal zhrnúť, dnešný spôsob úhrady neumožňuje pre jednotlivé typy diagnóz zavádzať rôzne ceny. My pre každý liek zavádzame cenu a tá je platná pre všetky diagnózy. Vzhľadom na to, že tieto detičky užívajú lieky, ktoré sa používajú aj pri iných typoch diagnóz, jediným riešením je pre týchto rodičov žiadať výnimky od poisťovne. Ďakujem.
Paška, Pavol, predseda NR SR (2014-01-30):
Ďakujem pekne, pán minister. Pán poslanec Senko je určený spravodajca. Poprosím ho o informáciu o priebehu rokovania vo výboroch.
Zmajkovičová, Renáta, podpredsedníčka NR SR (2012-10-29):
Pán poslanec, ja mám slovo, teraz chvíľočku počúvajte vy mňa, takže ma nechajte dohovoriť, neskáčte mi do reči. Pán poslanec Droba, vy v tejto chvíli odviažte tú vlajku toho dúhového pochodu, dajte si ju vedľa seba alebo sa ňou... (Neustále výkriky v sále.) Pán poslanec, nevykrikujte. Pokračujte, pán poslanec. (Omotanie krku a pliec poslanca vlajkou.)
Kamenický, Ladislav, poslanec NR SR (2017-12-06):
Ďakujem. Pán poslanec Krajniak, pekne sa to počúva, pekne sa to počúva, ale musím povedať, že s niektorými vecami súhlasím, že efektivita v štátnych podnikoch mohla by byť lepšia, plaťme manažérov podľa toho, ako plnia svoje výsledky. Na druhej strane myslím si, že veľmi silne generalizujete, hovoríte o tom, tu si vyberiete nejaké štyri firmy, potom zase štyri, ktoré sa vám hodia, nevidíte do detailov a strašne idete po povrchu, ako to musím povedať. Trošku by som povedal, že mne to zaváňa ťažkým ekonomickým populizmom. A keď sa bavíme, vás deficit nezaujíma, hovoríte o zadlženosti. Keď vás nezaujíma deficit, automaticky, ak vytvoríte deficit, vám stúpa dlh, tak samozrejme zadlžujete sa viacej. Čiže vyjadrite sa k tomu, ako toto chcete riešiť, či vám je jedno, aký bude mať dlh Slovenská republika, alebo nebude. A ja skutočne musel som zareagovať, lebo predložte, to hovoríte o tom rozpočte, že predložte svoj rozpočet. Ale, prosím vás, detailný, nie nejaký taký, že vy si vymyslíte, že budete mať efektívnu sadzbu na dépeháčke 20 %, ako rád hovoríte, že tu budú 800-eurové minimálne mzdy. My sa na to pozrieme a potom to spočítame, že či vám to vychádza, lebo mne sa zdá, že vy si vyberáte len tie zrniečka, ktoré sa vám hodia. A ja viem, že sa to dobre počúva ľuďom, ale urobte to seriózne ekonomicky. Ste ekonóm, ak ste ekonóm, tak to urobte tak. Ďakujem.
P. Paška, predseda NR SR: (2009-09-16):
(Hlasovanie.) 137 prítomných, 79 za, 14 proti, 42 sa zdržalo, 2 nehlasovali. Schválili sme novelu zákona č. 140 o liekoch. Pán poslanec Horváth uvedie hlasovanie o návrhu pána poslanca Ivana Mikloša na vydanie zákona o sociálnom poistení, zákona č. 461 o sociálnom poistení, je to tlač 1179, v prvom čítaní. (Hlasovanie o návrhu poslanca Národnej rady Slovenskej republiky Ivana Mikloša na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov , tlač 1179.)
P. Paška, predseda NR SR: (2008-04-08):
(Hlasovanie. Predsedajúci neoznámil výsledok hlasovania. Výsledok hlasovania: 60 prítomných.) Národná rada nie je uznášaniaschopná. V zmysle § 23 ods. 6 a 7 rokovacieho poriadku budeme pokračovať bodom programu, ktorým je návrh tlačového zákona (Hlasovať budeme o 17.00 hodine.)... (Hlas z pléna.) Pán poslanec Bugár, nech sa páči.
Ďuriš Nicholsonová, Lucia, podpredsedníčka NR SR (2016-10-25):
Pán poslanec Krajniak s faktickou.
Laššáková, Jana, podpredsedníčka NR SR (2013-06-17):
Pán poslanec Frešo.
Kuriak, Milan, poslanec NR SR (2021-05-13):
O skrátenom legislatívnom konaní budeme hlasovať zajtra o 11.00 hodine.
Kotleba, Marian, poslanec NR SR (2018-05-29):
Dovoľujem si upozorniť, že keďže je rokovanie, ako bolo povedané, bez prestávky, tak zasadnutie výborov je v rozpore s rokovacím poriadkom, keďže je rokovanie pléna Národnej rady.
Glváč, Martin, podpredseda NR SR (2018-10-23):
Takto. Ale naozaj hovoríte o niečom inom, lebo máme dva zákony a sú rozdielne. Takže keď budete hovoriť k veci...
Martinák, Ľuboš, poslanec NR SR (2013-11-29):
Teraz budeme hlasovať o druhom pozmeňujúcom návrhu pána poslanca Fecka.
Číž, Miroslav, podpredseda NR SR (2015-02-13):
S faktickou poznámkou pán poslanec Muňko. Uzatváram možnosť prihlásiť sa s faktickou poznámkou.
Zelník, Štefan, poslanec NR SR (2010-12-09):
Ďakujem za slovo. Pán kolega, naozaj nikto nemá krvavé oči a nemá to byť ani žiadna vendeta, ani žiadny, nejaké vracanie si niečoho a myslím si, že väčšine je jedno, že či otec alebo matka, alebo rodina vychováva deti alebo učí deti v tom, alebo inom jazyku. Súhlasím s vami, že to je problém každého jedného rodiča. Ale preboha, tento zákon o ochrane štátneho jazyka mal za cieľ iba jedno, ak je na Slovensku právna norma, kde je 20 % obyvateľstva inej národnosti a musí sa, teda používa sa dvojjazyčnosť, ale odmietajú sa v mnohých takýchto lokalitách, aby sa používal vo verejnom styku, v úradných oznamoch, aby sa používala slovenčina tak toto namietame. Tu ide o tých 80 % obyvateľov, ktorí žijú v daných lokalitách, aby sa aj oni ako občania tohto štátu mohli dostať k údajom, k verejným informáciám. O toto išlo. Tu vôbec nejde, pán kolega o to, aby sme niekoho nútili, že sa musí učiť po slovensky. Je to jeho problém, on sa potom musí presvedčiť sám v praxi, či urobil dobre. Ale, ale tu je ochrana naozaj tých ostatných, 70 a 80 % obyvateľstva, ktorým sa upiera, aby sa oni dostali v štátnom jazyku k informáciám. Toto sú krvavé oči, a neviem, prečo toto podporujete a touto cestou chcete ísť. Ďakujem.
Danko, Andrej, predseda NR SR (2019-04-02):
Ďakujem. Chce sa vyjadriť pán spravodajca? Nech sa páči.
Pčolinský, Peter, podpredseda NR SR (2023-05-25):
S ďalšou faktickou pán poslanec Saloň.
Blanár, Juraj, podpredseda NR SR (2023-03-21):
Na vaše vystúpenie, pani poslankyňa, evidujem päť faktických poznámok. Ako prvý pán poslanec Drdul, nech sa páči.
Osuský, Peter, poslanec NR SR (2016-09-22):
Ďakujem pekne, pán predsedajúci. No, kolega Blanár je schopný rétor, a to, o čom hovoril pekne a súvislo, ani mi nebolo divnô, lebo on tak vie hovoriť, ho, samozrejme, na vlnách toho vystúpenia zaviedlo kilometre ďaleko od merita veci. Ako drobný príklad uvádzam neustále opakovanie toho, že dostávajú súkromné a cirkevné školy normatív. Prosím vás, vytlčme si z hlavy, že to dostávajú láskavosťou. Jožko a Anička, ktorí – jeden chodí do cirkevnej a druhý do štátnej školy – majú rodičov, ktorí platia dane, z ktorých dostávajú tie školy peniaze na normatív, nedostávajú ich z milosti niečej. Sú tam rovnako daňoví poplatníci ako rodičia v jednej i v druhej školách. To je raz a navždy na tému: dostávajú peniaze podľa normatívu. No a čo? Prosím vás, ďalšia taká ukážka je, že sme došli až k úvahe, že či majú rodičia určovať počet prvých tried. Rodičia nič neurčujú. Rodičia jednoducho prihlásia deti do tej školy, ktorú si vyberú. To znamená, čistá demagógia je povedať, že či to majú. Nikto nežiada, aby to rodičia určovali. Ale to, že bola skúsenosť i vzhľadom nedostatočného financovania školstva, že si štátne školy predsa len akýmsi spôsobom nezriedka urobili lepšie miesto pod slnkom vďaka štátnemu zriaďovateľovi, ktorý im povolil otvorenie, a tým druhým menej povolil otvorenie, je tiež fakt. Nič to ale neznamená, že teraz tu poviem demagogicky, že rodičia si majú určovať. Nič také si nemajú určovať. A úplne posledné je ovplyvnenie rady školy. Teraz mám opozičného starostu, resp. ja som k nemu opozícia. No som zvedavý, ako by ma ovplyvnil ako svojho zástupcu a detto rodičov a detto tetu kuchárku.
M. Číž, podpredseda NR SR: (2008-05-22):
Chcete doplňujúcu otázku, pán poslanec Bauer? Zapnite, prosím, mikrofón pánovi poslancovi Bauerovi.
Pčolinský, Peter, podpredseda NR SR (2023-03-30):
Pán poslanec Suja!
Glváč, Martin, podpredseda NR SR (2018-05-17):
S reakciou pani poslankyňa Zemanová.
Hrušovský, Pavol, podpredseda NR SR (2011-09-08):
Ďakujem, pán poslanec. Otváram rozpravu. Písomne nemám žiadne doručené prihlášky, preto sa pýtam, či sa chce niekto prihlásiť ústne. Nie. Preto vyhlasujem rozpravu za skončenú a rokovanie o tomto bode programu prerušujem. Poprosím pána ministra, aby z poverenia vlády uviedol, odôvodnil návrh zákona, ktorým sa mení a dopĺňa zákon o Hasičskom záchrannom zbore, ktorý prerokovávame ako tlač 474. Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o zmene a doplnení zákona č. 314/2001 Z. z. o ochrane pred požiarmi v znení neskorších predpisov , tlač 474.)
Glváč, Martin, podpredseda NR SR (2016-09-21):
Reagovať na faktické poznámky bude pani poslankyňa Zemanová. Nech sa páči.
Galko, Ľubomír, poslanec NR SR (2012-12-17):
Ďakujem pekne. Pán Záhumenský, o úprimnosti toho naháňania tých nečestných zahraničných obchodníkoch hovorí to, že teraz bola cez víkend PR reportáž, že bolo urobených 200 kontrol v ázijských reštauráciách s nejakou priemernou pokutou 20 eur. A bolo v správach ukazované všelijaké pokazené mäso atď. Tak kde sú tie ostatné peniaze? Keď už teda tak strašne sa dávajú pokuty tým nečestným zahraničným obchodníkom. Opakujem ešte raz. Idete pripra, idete prijať paškvil, pretože idete dávať do rúk nejakého kontrolóra rozhodnutie o tom, aby vizuálne skontroloval, či nejaká paleta karfiolu alebo nejaká paleta zeleniny je tak zdravotné závadná, že zavrie celú prevádzku alebo pošle auto niekde preč do kafilérie niekde o tri okresy ďalej. Tak sa bavme potom o podstate veci. A čo sa týka toho Tesca. Áno, tak zrejme Tesco našlo inú metódu na to, aby ten zákon o neprimeraných podmienkach v obchodných vzťahoch obišlo. Ale ja vám môžem povedať, že pred 15 alebo 20 minútami mi telefonovala jedna živnostníčka niekde z južného Slovenska, ktorá si tam zaváža štyri predajne, a keby som vám povedal, čo vám odkazuje, tak by mi to celé vypípalo. Pretože práveže sa ukazuje to, čo som hovoril. Chránite zahraničné veľké nadnárodné siete a likvidujete malých slovenských obchodníkov, malých slovenských živnostníkov, z ktorých ste si urobili triednych nepriateľov! Pán Záhumenský, koho vy chránite? Koho vy chránite? A keď sa rozprávame o tom, kto je odborník na odpočúvanie, každý je na niečo. Niekto strieľa jelene v hodnote 300-tisíc korún bez toho, aby to zaplatil, a niekto sa venuje tomu, že odhaľuje korupciu – aj pomocou odpočúvania. Ďakujem pekne.
Sopko, Miroslav, poslanec NR SR (2019-10-28):
Ďakujem. V rozprave nikto nevystúpil, nebol podaný žiadny procedurálny návrh. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Bugár, Béla, podpredseda NR SR (2018-06-25):
Nech sa páči, prezentujme sa a hlasujme. (Hlasovanie.) Prítomných 131, za 93, proti 18, zdržalo sa 19, 1 nehlasoval. Konštatujem, že sme v treťom čítaní . Otváram rozpravu v rámci tretieho čítania. Konštatujem, že nikto sa do nej nehlási. Vyhlasujem ju za skončenú. Nech sa páči.
Danko, Andrej, podpredseda NR SR (2024-09-20):
Poslanec Bužo. Ak je všeobecný súhlas, ja by som nechal túto debatu doznieť vrátane reakcie na faktické. Je všeobecný súhlas? (Súhlasná reakcia pléna.) Nech sa páči, poslanec Bužo.
D. Lipšic, poslanec: (2007-11-28):
No ale len reakcia na pána kolegu Mikloša. Áno, nie je minister spravodlivosti v tej správnej skupine. Ale mňa skôr zaujíma ako bude z akéhokoľvek dôvodu vyzerať justícia po štyroch rokoch vládnutia tejto vlády. Bude v kolapsovom, katastrofálnom stave. A to je zodpovednosť celej vládnej koalície, nielen ministra spravodlivosti, pretože poslanci budú rozhodovať svojím hlasovaním o podpore rozpočtu.
J. Halecký, poslanec: (2007-06-26):
Vieme, že k základným štrukturálnym a funkčným zmenám, ktoré by sme požadovali alebo ktoré by sme očakávali v zdravotníctve, či už v znižovaní počtu lôžok, alebo v znižovaní alebo zmene kvality počtu ambulantných, hlavne súkromných zariadení, sú kompetentní hlavne krajskí lekári na úrovni vyššieho územného celku. Pokiaľ je tam jeden človek, maximálne dvaja, je dosť ťažké si predstaviť, aby vedeli zvládať územie 500- až 600-tisíc obyvateľov a hlavne aby vedeli vyvinúť takú kontrolnú činnosť, ktorá by zabezpečila nielen správne rozmiestnenie ústavnej alebo ambulantnej siete, ale hlavne zabezpečenie aj kvality, výkonu zdravotníckej činnosti. V tomto smere nedostačuje ani činnosť krajských alebo okresných odborníkov. A pokiaľ nemajú žiadne styčné a funkčné body na jednotlivých okresoch, nie je možné, aby zabezpečili nielen výkon v pracovnom čase na týchto zariadeniach, ale o kvalite a o ostatných zložkách ani nehovoriac. Nehovorím už o tom, že centrálne sa snažíme tú reštrukturalizáciu, resp. reformu zdravotníctva dirigovať cez ministerstvo zdravotníctva, ale väčšina týchto zariadení spadá už pod VÚC a tam čakať, očakávať iniciatívu, že dôjde k tomu, že navrhneme, aby sme znížili v jednotlivých svojich okresoch, regiónoch počty lôžok, pretože sú predimenzované, je dosť ťažké očakávať. Takže chcem upozorniť, že aj na tomto úseku možno je potrebná tiež zmena kompetencií a jednotlivých činností.
Bugár, Béla, podpredseda NR SR (2010-10-13):
Na vystúpenie pána poslanca s faktickými poznámkami siedmi. Končím možnosť sa prihlásiť do faktických poznámok. Pán poslanec Muňko, nech sa páči.
Pellegrini, Peter, predseda NR SR (2014-12-04):
Prezentujme sa a hlasujeme o týchto bodoch spoločnej správy. (Hlasovanie.) Prítomných 142 poslancov, proti 78, zdržalo sa 63, nehlasoval 1 poslanec. Tento návrh sme neschválili.
Madej, Róbert, poslanec NR SR (2016-10-19):
Ďakujem pekne. Vážená pani ministerka, vážený pán predsedajúci, vážené panie poslankyne, vážení poslanci, dovoľte mi, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k vládnemu návrhu zákona. Súčasne v súlade s čl. 6 ústavného zákona o ochrane verejného záujmu mi dovoľte učiniť vyhlásenie vzhľadom k tomu, že v rámci právnej praxe tento zákon je veľmi často využívaný, ale na druhej strane skúsenosti z tejto oblasti nevyhnutne určite pomôžu aj skvalitniť legislatívny proces. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokovali ústavnoprávny výbor, výbor pre verejnú správu a regionálny rozvoj a výbor pre sociálne veci. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona, ktorý je rozsiahly, je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu a dovoľte mi, aby som sa do nej prihlásil ako prvý.
Vlčan, Samuel, dočasne poverený minister pôdohospodárstva a rozvoja vidieka SR (2023-03-16):
Otázka č. 5 pána poslanca Svrčeka je podobná otázke č. 25, tak si dovolím odpovedať na obe otázky naraz. Vážený pán poslanec, ministerstvo hospodárstva vníma a rieši problémy s vysokými cenami energií subjektov na Slovensku, nielen samospráv. V decembri minulého roka vyhlásilo výzvu na predkladanie žiadostí o poskytnutie dotácií na pokrytie dodatočných nákladov v dôsledku zvýšenia cien plynu a elektriny, ktorá bola efektívna, rýchla a nebyrokratická. Vyhláseniu výzvy predchádzala príprava a schémy pomoci podľa oddielu 2.1. dočasného krízového rámca a jej úspešná notifikácia Európskou komisiou. O dotácie mohli žiadať subjekty, ktoré splnili podmienky vízií, pričom v prípade podania bezchybnej žiadosti boli dotácie vyplácané v jednotkách dní od podania žiadosti. V rámci tejto vízie ministerstvo hospodárstva vyplatilo obciam, mestám, školám a škôlkam 1 917 žiadostí v celkovej výške 805-tisíc euro. Ministerstvo hospodárstva v mesiaci február 2023 vyhlásilo tiež výzvu na predkladanie žiadostí o poskytnutie dotácií na krytie dodatočných nákladov v dôsledku zvýšenia cien plynu a elektriny pre vybrané subjekty verejnej správy, v rámci ktorej sú oprávnenými príjemcami dotácie aj subjekty samosprávy. Žiadosť je možné predkladať elektronicky prostredníctvom formulára zverejneného na ústrednom portáli verejnej správy slovensko.sk. Výzva sa vzťahuje na obdobie oprávnenosti od 1. januára 2023 do 31. decembra 2023 a je na ňu vyčlenených 200 miliónov eur. Oprávneným nákladom na určenie výšky dotácie je súčin množstva zemného plynu a, alebo elektriny vyjadrené v MW/h, ktoré žiadateľ ako koncový odberateľ odobral od dodávateľa zemného plynu a, alebo v oprávnenom období a zvýšenia ceny, ktoré žiadateľ zaplatil za spotrebovanú jednotku za dodávku komodity zemného plynu a, alebo elektriny vyjadrenú v eurách na MW/h. Dané zvýšenie ceny sa vypočíta ako rozdiel medzi jednotkovou cenou za dodávku komodity, ktorú žiadateľ zaplatil v priemere počas oprávneného obdobia, a jednotkovou cenou za dodávku komodity elektriny vo výške 199 euro za MW/h a, alebo jednotkovú cenu za dodávku komodity plynu vo výške 99 euro za MW/h. Dotácia sa poskytuje vo výške 80 % oprávnených nákladov za obdobie spätne, čo je teda vo februári za január 2023, v marci za február 2023 atď. Limit pomoci predstavuje 200-tisíc euro mesačne pre vybraný subjekt verejnej správy. V rámci tejto výzvy ministerstvo vyplatilo subjektom verejnej správy už 4 530 žiadostí v celkovej výške 2,25 milióna. Všetky potrebné informácie sú zverejnené na webovom sídle ministerstva a energodotacie.mhsr.sk. Ďakujem, skončil som.
Karahuta, Jaroslav, poslanec NR SR (2022-05-25):
Teraz budeme hlasovať o pozmeňujúcom a doplňujúcom návrhu pani poslankyne Halgašovej. Dajte, prosím, hlasovať o tomto pozmeňujúcom a doplňujúcom návrhu.
P. Paška, predseda NR SR: (2008-09-17):
Na vaše vystúpenie sa hlásia s faktickými poznámkami pán poslanec Záhumenský, pani poslankyňa Tóthová a Tkáčová. Končím možnosť sa prihlásiť. Pán Záhumenský.
Kresák, Peter, poslanec NR SR (2019-10-18):
Iba na jednu časť, kolega Dostál, chcem reagovať. Áno, legislatívnotechnicky, ak tam chceme dostať tie iné inštitúcie, európske alebo neviem aké, tak to sa dá urobiť, len ja mám jeden strach, že či ich dokážeme alebo dokážete vymenovať. Lebo vy ste teraz spomenuli vlastne iba veci, ktoré súvisia s Európskou úniou. Ale my tu máme Organizáciu Spojených národov, my tu máme NATO, my tu máme iné organizácie, v ktorých ktokoľvek z nás, ale aj bývalí prezidenti môžu zastávať platené funkcie. Čiže ja mám jedine túto obavu, nemám dobrú vôľu neísť tou cestou, ale neviem v tomto momente to legislatívne ošetriť. Ak sa vám podarí vypracovať pozmeňovací návrh, ktorý pôjde týmto smerom a na ktorom sa zhodneme, že má zmysel, tak ja budem rád, len sa bojím, že bude diskriminačný, keď sa z neho niečo vynechá. Neviem, či to je možné. Ďakujem.
Kleinert, Dana, poslankyňa NR SR (2024-09-13):
Ďakujem pekne. Ja by som ešte chcela do kytice úspechov najneúspešnejšej ministerky kultúry našej krajiny, ktorú vedie pán nikým nevolený Machala, ešte dať jeden, jednu vec, a to je po 30 rokoch zrušený, zrušené Dni európskeho kultúrneho dedičstva, čo sme si tak pekne vyslúžili za to aj peknú medzinárodnú hanbu a to tiež iba preto, že pani ministerka nie je schopná spracovať práve tú schému, ktorá je u nej na ministerstve. A tu sa bavíme o pár tisícoch eur, čiže to je principiálna vec, kedy je proste absolútne neschopná čohokoľvek, čo by mohlo trošku pomôcť nášmu kultúrnemu dedičstvu, povedomiu o ňom a jednoducho staranie sa o to, čo tu naozaj máme. Lebo reči nestačia. To, že si dám niekde nejaký fejkový kroj, naozaj nestačí na to, aby som vedela riadiť ministerstvo kultúry, to by som veľmi rada odkázala pani tejto ministerke. Obnovme si svoj dom, naozaj, ja neviem si teraz predstaviť, ako si teraz myslíte, že tí, ktorých ste podporili, že oni teraz začnú akože mokré procesy na tých hradoch robiť, hej, že teraz? Napríklad, že teraz je ideálny čas na to? Že na toto čakala pani ministerka alebo na čo čakala? Lebo teraz je to vlastne perfektný čas, nie? Že ja naozaj nerozumiem, mala to tam na stole, mala, na stole má mnoho vecí, ktoré teda ignoruje, pretože sa potrebuje starať, ja neviem o čo, ale rozhodne to nie je ministerstvo kultúry, a potom tu máme takúto hanbu, medzinárodnú aj našu. Ľudia sú tu zúfalí a presne, ako si povedala, Zora, je to o tom, že nás už kontaktujú voliči tejto koalície. Takže pokiaľ si ich chcete nejakým spôsobom zachovať, tak začnite, sakra, niečo robiť! Lebo toto je neuveriteľná hanba! Ďakujem.
Bugár, Béla, podpredseda NR SR (2017-02-02):
Súhlasíte?
P. Hrušovský, predseda NR SR: (2004-07-06):
(Hlasovanie.) 128 prítomných, 111 za návrh, 1 proti, 15 sa zdržalo, 1 nehlasoval. Návrh sme schválili. Poprosím pána poslanca Hajduka, aby z poverenia výboru pre pôdohospodárstvo uviedol návrhy uznesení k prerokúvanému vládnemu návrhu zákona, ktorým sa mení a dopĺňa zákon Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení zákona č. 448/2001 Z. z. , ktorý prerokúvame ako tlač 763. Pán poslanec, máte slovo. A. Hajduk, poslanec: Ďakujem pekne za slovo. Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Mazurek, Milan, poslanec NR SR (2021-06-17):
Pán poslanec Benčík, tak keď už ste začali s tými percentami, tak ja som čakal, že ich aj poviete, lebo tak to bola nejaká abstraktná úvaha a nič viac. Pani poslankyňa Kozelová, presne tak, definovali ste sa úplne správne, tieto prípady neboli teroristickými činmi, takže ste zase išli úplne mimo misu, a keď nejaký muž napríklad zastrelí svoju ženu alebo niečo podobné, koná skratovo alebo niečo podobné, čo mu bráni takému človeku nezabiť ju nožom, neudreť ju nejakým predmetom? Tá zbraň tam v tom prípade nezohráva tú hlavnú rolu, tam zohráva rolu ten konflikt. To, že človek niekoho zabije, tak choďte, napríklad vo Švédsku zakázali nože v nákupnom stredisku, lebo tam chlap odrezal hlavu žene aj dieťaťu len, ktorý ju tam zobral pri teroristickom útoku. Zakážeme nože? Podľa vašej logiky, že niekto zabil svoju ženu s legálne držanou strelnou zbraňou, zakážme kamióny. Koľko ľudí na cestách niekoho zrazilo alebo niekomu takto ublížilo auto? Veď to, čo hovoríte, je nez-my-sel. A toto presne, že vy to neviete ani pochopiť. A ešte ste sa tu dopustili aj urážok držiteľov strelných zbraní, majú malé IQ, ale viete, to ste sa mohli pozerať do zrkadla, keď ste toto hovorili. Čo sa týka toho samotného návrhu, pán minister, strelecké kluby, športové strelecké kluby, kluby vojenskej histórie, policajti, vojaci, každý je proti tomu. Vy ste proti tomu, pán Krúpa je proti tomu, pán Krajčír je proti tomu, veď reálne vieme, že je to nezmysel, vy sám to dobre viete, určite ste držiteľom zbrojného preukazu, pracovali ste v silových zložkách. Viete, že obmedzením legálnej držby zbraní, sprísnením podmienok, znížením nábojov v týchto zásobníkoch nijako nepredídete terorizmu, je to nonsens, je to nezmysel. Podľa tejto logiky by sme museli začať obmedzovať aj kamióny a nákladné autá, lebo tým sa teraz najviac páchajú teroristické útoky v západnej Európe. Toto je skrátka hlúposť! A presadzujete to len preto, že je tu politická objednávka, že Slovenská republika namiesto toho, aby bránila svoje práva a hodnoty, vystupuje voči Európskej komisii absolútne submisívne.
Hrnčiar, Andrej, podpredseda NR SR (2017-03-30):
Budeme pokračovať v prerušenom rokovaní o tomto bode programu. Žiadam podpredsedníčku vlády a ministerku spravodlivosti pani Luciu Žitňanskú, aby zaujala miesto určené pre navrhovateľa. (Pauza pre neprítomnosť ministerky v sále.) Takže pani podpredsedníčka vlády už je tu. Budeme pokračovať v prerušenej rozprave. Nech sa páči, poslanec Rajtár.
Hrnčiar, Andrej, podpredseda NR SR (2016-12-01):
Končím možnosť nahlásiť sa s faktickými poznámkami. Nech sa páči, pán poslanec Sloboda.
D. Lipšic, poslanec: (2010-01-20):
Pán kolega Čaplovič, aj vy, mám tu vaše vyjadrenie z januára 2003, ste podporovali štrajk železničiarov, ktorý ale bol predbežným opatrením súdu vyhlásený za nezákonný, a v tomto musím povedať jednu vec. Zaujímavé je, a slúži mu ku cti, že pán minister Vážny, vtedy poslanec, sa postavil proti štrajku. Pán Fico, pán Čaplovič, pán Zala išli do toho. Pán Vážny bol zmierlivý a v tom asi o niečo rozumnejší. Ale poviem vám jednu vec. Ak naozaj bolo presvedčenie vlády, že protest je nezákonný, kľudne ste naozaj mali konať. V tomto štáte musí každý zákony rešpektovať. Nemám proti tomu nič. Problém bol iný. Štrajk, alebo teda protest mal podporu ľudí. Viete, prečo mal podporu ľudí? Lebo bol spravodlivý! Lebo vy ste zaviedli sociálne nespravodlivé mýto, kde sa účtovali položky predražené, úplne iné úseky, nefungovali palubné jednotky, preto mal protest podporu napriek hecovaniu predsedu vlády voči ľuďom, pozrite, zapchajú vám cesty po prázdninách. Nefungovalo to! Ľudia boli na strane kamionistov, pretože ich protest bol sociálne spravodlivý.
Baláž, Vladimír, poslanec NR SR (2024-05-02):
Ďakujem pekne, pán predsedajúci. Ja by som iba prosil, lebo vyzerá to tak, že na Slovensku po revolúcii zavládol hlavne oportunizmus, to znamená, so všetkým hlavne nesúhlasiť, tak to by bolo dobré, keby sme sa všetci spamätali na všetkých stranách, lebo takto nedotiahneme našu republiku nikam. A teraz k tým vašim poznámkam, pán kolega, sme, ak sa nemýlim, v prvom čítaní, nie sme v skrátenom čítaní. Prvé, či skrátené čítanie sme, samozrejme, schválili, takže to sme sa už vyjadrili, takže tam už asi netreba k tomu viac debatovať. A čo sa týka pripomienky Slovenskej lekárnickej komory, to je jedna čiarka a ani nechcem povedať veta, ale dve slová. Tak z toho nerobme zase nejakú kovbojku, že toto až tak zmení zákon, že to mohlo prechádzať nejakým pripomienkovým trojmesačným konaním a aby sme toto zmenili. Takže to, nechajme to také voľné troška, pracujme na tom, aby sme schválili tento zákon, ktorý potrebujeme vzhľadom na to, aby tí absolventi lekárskych fakúlt, respektíve študujúci mohli pracovať úplne objektívne v našom zdravotníctve. Ďakujem.
Richter, Ján, minister práce, sociálnych vecí a rodiny SR (2014-05-14):
Ak dovolíte, jednu jedinú poznámku.
A. Slafkovský, poslanec: (2009-10-21):
Takže si dovolím predložiť pozmeňujúci návrh v článku II vložiť bod 30, ktorý znie: „Za § 110i sa vkladá nový § 110j, ktorý znie: Odsek 1: „Správca dane, ktorým je obec, sa môže obrátiť na súd, aby preskúmal rozhodnutie odvolacieho orgánu, ktorým bolo zmenené alebo zrušené rozhodnutie správcu dane. Ak súd rozhodnutie odvolacieho orgánu zruší a vráti vec na ďalšie konanie, odvolací orgán, ktorého rozhodnutie bolo zrušené, je viazaný právnym názorom súdu a vydá nové rozhodnutie.“ Odsek 2: „Podnet na preskúmanie súdom môže správca dane, ktorým je obec, podať najneskôr do troch rokov odo dňa právoplatnosti rozhodnutia, ktoré žiada preskúmať.“.“ Ďakujem pekne.
Sulanová, Magdaléna, poslankyňa NR SR (2020-07-15):
Ďakujem za slovo. Pán poslanec Stančík, ja ako žena a matka vám musím povedať, že ná... týmto návrhom zmeny zákona o interrupcii absolútne nemám pocit, že by bolo ohrozované právo, moje právo ako ženy na telo. Je to len absolútna floskula a dogma, ktorá sa používa na to, aby sa ospravedlnilo zabíjanie detí. Ja vám musím povedať jednu vec, že žiadne právo nie je nekonečné a neohraničené. Vieme veľmi dobre, je to už známa veta, že právo jedného končí tam, kde začína právo druhého. A my sa stále bavíme len o ženách. Lenže tá žena má právo na to svoje telo, ale len do momentu, kým nevznikne nový život, a ten nový život vznikne aj jej pričinením. Hej? Čiže toto používať, tieto feministické floskuly absolútne teda ja, ja odmietam a s vami nesúhlasím. A chcem vám povedať, že my tu vlastne týmto zákonom nejdeme proti ženám, ani ohrozovať ich právo. Týmto návrhom zmeny zákona vlastne my bojujeme za život detí. Vznikne nový život, ktorý sa matka, ktorá sa hrá na Boha, kvôli svojo... svojmu súkromiu alebo pohodliu ide zabiť, resp. rozhodne, aby sa zabilo. Nehovoríme o prípadoch, kedy, kedy povedzme sú zdravotné problémy a tak ďalej. Tie výnimky sú dané. O tom sa my nebavíme, bavíme sa o tom, že žena z rôznych, jak som povedala, nie vážnych dôvodov chce umelo ukončiť tehotenstvo len pre svoje pohodlie. A my bránime nový život dieťaťa. Toto chcem stále zdôrazniť aj ja, ja tu cítim, aké nepochopenie... (Prerušenie vystúpenia časomerom.)
Paška, Pavol, predseda NR SR (2012-10-17):
Prepáčte, pán poslanec. Dámy a páni, otvorili sme rozpravu! Nech sa páči, pán poslanec.
Dostál, Ondrej, poslanec NR SR (2024-01-18):
Dobre. Takže, pán poslanec Bužo, obrátili ste sa na pána podpredsedu Národnej rady Blahu a ostatných predstaviteľov vládnej koalície a vyzvali ste ich, aby zastavili rozpravu k tomuto zákonu a aby sme sa začali venovať tomu, čo je reálne porušovanie ľudských práv. A teda spomenuli ste správu generálneho prokurátora o tom, čo sa deje v reedukačných centrách, čo je naozaj vážne, tam naozaj sú porušované ľudské práva, práva detí a sú porušované reálne, reálne. Takže ja by som sa, pán poslanec Bužo, reagujem na vás, chcel tiež obrátiť, neobraciam sa priamo, iba teda spomínam, že sa obraciam na pána podpredsedu Národnej rady Blahu a ostatných predstaviteľov koalície, teda pripájam sa k tejto vašej výzve, a teda aj napríklad na pána poslanca Gašparoviča, aby som rozvinul tú myšlienku, sa obraciam, aby sme zastavili túto rozpravu, lebo tuto naozaj nie sú porušované ľudské práva, nie je dôvod na skrátené legislatívne konanie, tak by sme pre ľudské práva naozaj urobili veľmi veľa, keby sme, keby sme postupovali tak, ako navrhol vo svojom vystúpení pán poslanec Bužo. Takže ešte raz sa teda obraciam aj na pána poslanca Blahu, aj na pána poslanca Gašparoviča, aj na ostatných predstaviteľov koalície, aby zvážili to, čo hovoril pán poslanec Bužo, lebo, lebo to má logiku, tam naozaj ide o ľudské práva, nie v tomto, čo riešime.
Matej, Ondrej, poslanec NR SR (2010-10-12):
Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Prosím, dajte o mojom návrhu hlasovať, pán predseda.
Gašpar, Tibor, poslanec NR SR (2024-02-08):
Budeme hlasovať o bode 14 druhého pozmeňujúceho návrhu poslanca Galka.
Jurinová, Erika, podpredsedníčka NR SR (2015-02-18):
Na vystúpenie pána poslanca Mičovského jedna faktická poznámka. Uzatváram možnosť prihlásiť sa. Nech sa páči, pán podpredseda Číž.
Zmajkovičová, Renáta, podpredsedníčka NR SR (2014-09-19):
Pán poslanec Mihál.
J. Počiatek, minister financií SR: (2008-06-18):
Ďalej nebolo vôbec vysvetlené, na základe čoho bolo nutné naozaj začať likvidáciu a ukončiť ju tak expresne a zlikvidovať všetky aj navigačné pomôcky, ktorými mohol byť napríklad server a digitálne údaje. Čoho na margo tohto projektu sa dá skonštatovať, že už to, že sa tu vôbec o tom bavíme, znamená, že dokumentácia a vôbec zdokumentovanie toho projektu ako takého bolo na veľmi nízkej úrovni, keďže nie je možné objektívne bez prácneho zhľadúvania a zozbieravania údajov vyhlásiť nejaký jednoduchý výrok o tom, ako a čo sa tam dialo a myslím si, že naozaj tento projekt bol tak slabo manažovaný a tak sfušovaný, že všetky tie hypotetické úvahy o tom, čo to všetko malo znamenať a prečo z toho sú tie implikácie, aké sú, sú namieste. V podstate, ako hovorím, čo je zarážajúce, že na žiadnu z mojich otázok nejaká jasná odpoveď daná nebola. Hlavne, kde sú tie dokumenty, kde sú tie pásky. Čo bolo jedine zaujímavé, je, že sa teda ponúkol pán Mikloš osobne, že nám pomôže zrekonštruovať celú túto kauzu, že nájde všetky chýbajúce, alebo teda my si myslíme, že chýbajúce dokumenty, že on vie, kde sú a poskladá nám celú kauzu Veriteľ naspäť dokopy a budeme vidieť teda čistý, jasný obraz toho, čo sa tam naozaj udialo. Žiadam ešte otvorenie rozpravy.
Petrák, Ľubomír, poslanec NR SR (2012-07-03):
Pán predseda, poprosím, dajte hlasovať o postúpení návrhu ústavného zákona do druhého čítania.
Glváč, Martin, podpredseda NR SR (2017-09-13):
Ďakujem. S faktickou poznámkou jeden poslanec. Ukončujem možnosť prihlásiť sa. Pán poslanec Fecko.
P. Hrušovský, podpredseda NR SR: (2002-07-10):
(Hlasovanie.) 98 prítomných, 74 za, 1 proti, 19 sa zdržalo, 4 nehlasovali. Body zo spoločnej správy sme schválili. Ďalší návrh.
Pellegrini, Peter, predseda NR SR (2014-12-03):
Hlasujeme o pozmeňujúcom návrhu pána poslanca Beblavého a pani poslankyne Žitňanskej. Nie o návrhu uznesenia, o pozmeňujúcom návrhu.
S. Becík, minister pôdohospodárstva SR: (2009-04-15):
Cieľom navrhnutých opatrení a požiadaviek vyplývajúcich z návrhu zákona je obmedziť emisie určitých fluórovaných skleníkových plynov a predchádzať im. Návrh zákona upravuje povinnosti a požiadavky článkov nariadenia určitých fluórovaných skleníkových plynov a vyplývajúce z jednotlivých príslušných nariadení Komisie. Návrh zákona o fluórovaných skleníkových plynoch a o zmene a doplnení niektorých zákonov stanovuje povinnosti právnických osôb, fyzických osôb a prevádzkovateľov, ktorí nakladajú s fluórovanými skleníkovými plynmi, výrobkami a zariadeniami, pôsobnosť orgánov štátnej správy, zodpovednosť za sankcie za porušenie ustanovenia a nariadenia tohto zákona. Stanovuje podmienky na zamedzenie úniku fluórovaných skleníkových plynov, ukladá povinnosť evidencie a oznamovacej povinnosti, upravuje podmienky na získanie odbornej spôsobilosti na nakladanie s určitými fluórovanými skleníkovými plynmi. Návrh zákona bol predmetom rokovania vlády Slovenskej republiky, ktorá ho prerokovala a schválila. Návrh zákona je v súlade s Ústavou Slovenskej republiky, s inými zákonmi, ako aj s medzinárodnými zmluvami a inými dokumentmi, ktorými je Slovenská republika viazaná. Ďakujem za slovo.
Kollár, Boris, predseda NR SR (2022-03-23):
Poprosím, na záznam, opraviť. A teraz pani poslankyňa Šebová.
Kamenický, Ladislav, poslanec NR SR (2022-05-10):
Aha.
Laššáková, Jana, podpredsedníčka NR SR (2015-12-08):
Na vystúpenie pána poslanca s faktickými poznámkami – páni poslanci Brocka, Bugár, Droba, Hraško, á, Droba, Lipšic. Končím možnosť prihlásiť sa s faktickými poznámkami. Pán poslanec Hraško vystupuje v rozprave. Nech sa páči, pán poslanec Brocka.
D. Lipšic, podpredseda vlády a minister spravodlivosti SR: (2004-05-14):
Účelom Dohovoru a jeho Protokolov je ochrana a trestnoprávny postih poškodzovania finančných záujmov Európskych spoločenstiev. Jednotlivé ustanovenia Dohovoru a Protokolov sú v právnom poriadku Slovenskej republiky dostatočne implementované a nie je potrebné v tejto súvislosti prijať žiadne legislatívne opatrenia. Jedinou výnimkou je Druhý protokol k Dohovoru o ochrane finančných záujmov Európskych spoločenstiev, ktorý v čl. 3 vyžaduje zavedenie trestnej zodpovednosti právnických osôb. Túto problematiku rieši rekodifikovaný návrh Trestného zákona, ktorý bol predmetom prvého čítania v tomto týždni. Pristúpenie k Dohovoru a Protokolom si vyžaduje súhlas Národnej rady, nakoľko ide o prezidentskú medzinárodnú zmluvu podľa čl. 7 ods. 4 ústavy, na vykonanie ktorej je potrebný zákon. K predloženému Dohovoru a Protokolom sa navrhujú prijať zo strany Slovenskej republiky viaceré vyhlásenia, ktoré sú uvedené v návrhu uznesenia Národnej rady. Ďakujem, pán podpredseda.
Grendel, Gábor, podpredseda NR SR (2020-11-27):
Prezentujme sa a hlasujme. (Hlasovanie.) Prítomných 128 poslancov, za 98, proti nikto, zdržalo sa 30, hlasovali všetci prítomní. Aj tento pozmeňujúci návrh sme schválili.